text: Fire Lufthansa-fly aflyst i Billund
  21 oktober 2014 kl. 04.40
  Alle tirsdagens fire afgange og ankomster i Billund Lufthavn med Lufthansa er aflyst på grund af piloternes fortsatte strejke.
  Det fremgår af lufthavnens hjemmeside.
  Lufthansas piloter strejker på andet døgn og kræver mulighed for at gå på pension som 55-årige, og at de sikres bedre pensionsordninger.
  Lufthansas ledelse siger, at den ikke forstår, hvorfor piloternes fagforening ikke er villig til at finde et kompromis i konflikten.
  Det er ottende gang i år, at piloterne i Lufthansa går i konflikt.
  